open-index/open-wikipedia-markdown huggingface dataset:
Maranai

**Maranai** (ispan. *marranos* kiaulės) – viduramžių Ispanijos ir Portugalijos žydai, priėmę krikščionybę, kad išvengtų religinių persekiojimų, bet toliau praktikavę judaizmą. Maranais juos pravardžiuodavo žydų bendruomenės nariai, kurie ir toliau praktikavo judaizmą, laikėsi jo draudimų, tarp jų kiaulienos nevalgymo.

Žydai masiškai krikštijosi 1391 m. ir 1492 m., bet bažnytinė valdžia ir vyriausybė jais nepasitikėjo, persekiojimai sustiprėjo. Galiausiai XVII a. pabaigoje dalis maranų paliko Ispaniją, likusieji įsiliejo į katalikišką krašto visuomenę.
Moriskai

**Moriskai** (ispan. *morisco* 'mažas mauras') – Iberijos pusiasalio musulmonai, po Rekonkistos pergalės 1492 m. priversti priimti krikščionybę.

## Istorija

Krikščionims atkariaujant iš musulmonų Ispaniją, pasidavusiems musulmonams buvo garantuota tikėjimo laisvė (mudecharai). 1492 m. žlugus paskutinei maurų valstybei – Granadai, musulmonų padėtis pablogėjo. 1502 m. Granadoje, 1526 m. Valensijoje ir Aragone jiems liepta išvykti iš šalies arba apsikrikštyti. Daugelis naujakrikštų rasiškai nesiskyrė nuo senųjų buvusiose Ispanijos musulmonų valstybėse gyvenusių krikščionių. Nepaisydami represijų, maurai priešinosi kultūrinei asimiliacijai, kalbėjo arabų kalba, laikėsi savo tradicijų. Daugelis slapta išpažino islamą, ispanų kalba leido religines knygas, nes tą jiems leido už Ispanijos ribų gyvenę dvasininkai. Ispanijos karalius Pilypas II 1566 m. išleido ediktą, draudžiantį maurams, gyvenantiems Grenadoje, kalbėti arabų kalba. Ediktas draudė ir tradicinius maurų drabužius bei papročius. 1569–1571 m. moriskai sukilo ir išsilaisvino Siera Nevados kalnuose. Po dvejų metų buvo nugalėti ir 1609 m. specialiu ediktu galutinai išvaryti iš Ispanijos. Dalis jų pasklido po Šiaurės Afriką, apie 300 000 apsigyveno Alžyre, Tunise, Maroke. Per kelias kartas jie buvo asimiliuoti, bet savitos moriskų kultūros apraiškų Šiaurės Afrikos šalyse išliko ir XXI a. pradžioje.

## Šaltiniai
Ataras (Mauritanija)

**Ataras** () – miestas šiaurės vakarų Mauritanijoje, oazėje Adraro plynaukštėje, Sacharoje. Adraro vilajos centras.

Yra oro uostas, istorinė mečetė, muziejus. Ataras įkurtas 1674 m. Svarbus turistinis centras: turistai lanko miesto apylinkėse esančius maurų miestų griuvėsius – Uadaną ir Šingetį.

## Sportas
* FC Nzidane – futbolo klubas; rungtyniavo aukščiausioje šalies lygoje.

## Šaltiniai
Tribologija

**[[Tribologija]]** – mokslas, nagrinėjantis trinties, dilimo ir tepimo problemas, taikomuosius uždavinius. Pvz.: atsparumo dilimui didinimą, konkrečių mazgų dilimui didinimą. Tokias užduotis sprendžia tribotechnika.
Problemų susietu su trintim sprendimas leidžia pasiekti žymų ekonominį efektą, kartais net 1/3 sumažinti išlaidas.
Pagrindinės vystymosi kryptys yra tokios:

# Trinties mazgų konstrukcijos tobulinimas.
# Naujų medžiagų panaudojimas trinties poroms, siekiant užtikrinti aukštą atsparumą dilimui ir mažą trinties koeficientą.
# Nauju tepimo medžiagų kūrimas ir naudojimas. Nafta 70 % priedai 30 % – mineralinis. Nafta 50 % priedai 50 % pusiau sintetinis.
# Ekologiškai švarių medžiagų panaudojimas trinties porose.
# Sandariklių konstrukcijų tobulinimas, siekiant užtikrinti didesnį sandarumą išvengt abrazyvo patekimą i trinties mazgą.
Hummer

**Hummer** – General Motors priklausanti visureigius gaminanti automobilių kompanija. Civiliniai „Hummer“ automobiliai buvo pradėti gaminti 1995 metais. 2010 m. vasario 24 d. kompanija paskelbė nutraukianti modelio gamybą, po nepavykusio sandėrio su Kinijos investuotojais. 2010 m. gegužės 24 d. nuo konvejerio nuriedėjo paskutinis šios markės automobilis.

## Modeliai
* Hummer H1 (1992–2006)
* Hummer H2 (2003–2010)
* Hummer H3 (2005–2010)

## Šaltiniai
Chevrolet Caprice

**Chevrolet Caprice** (vėliau pervadinta į **Chevrolet Classic**) – automobilių modelis, gamintas JAV rinkai nuo 1965 iki 1996 metų. Per visą savo egzistavimą **Caprice** buvo vienas iš prabangiausiu Chevrolet modelių.

## Apdovanojimai

Chevrolet Caprice du kartus laimėjo Motor Trend metų mašinos apdovanojimą, 1977 ir 1991 metais.

## Varikliai JAV rinkoje

## Chevrolet
Juozas Balčikonis (1885)

**Juozas Balčikonis** (1885 m. kovo 24 d. Ėriškiuose – 1969 m. vasario 5 d. Vilniuje) – Lietuvos kalbininkas, vertėjas.

## Biografija
Gimė valstiečių šeimoje, kurioje buvo vyriausias vaikas. Pirmąsias skaitymo pamokas gavo iš daraktorės Vincentos Kraniauskaitės, gyvenusios gretimame Žvirblių kaime. Toliau mokėsi Ramygalos pradinėje mokykloje, o ją baigęs 1898 m. įstojo į Panevėžio realinę mokyklą. Joje besimokydamas pradėjo domėtis lietuvių kalba, skaitė draudžiamąją literatūrą.

1906 m. paskatintas Jono Jablonskio, nutarė studijuoti filologiją ir įstojo į Peterburgo universiteto Slavistikos skyrių. Susipažinęs su Kazimieru Būga, kuris buvo aukštesniame kurse, ne kartą lankėsi jo kambaryje ir tarėsi įvairiais klausimais. Bet dažniausiai susitikdavo pas docentą Eduardą Volterį, kuris kviesdavosi studentus pasikalbėti apie lietuvių kalbos problemas.

Gyvenimas Peterburge buvo sunkus: įtemptas darbas universitete, rūpestis dėl maisto pareikalavo daug sveikatos, kurios tolimesniame gyvenime pasigesdavo. J. Balčikonis įsitraukė į aktyvų spaudos darbą: kūrė eilėraščius, vertė į lietuvių kalbą populiarias knygeles.

1918–1920 m. Panevėžio gimnazijos, 1920–1924 m. Panevėžio mokytojų seminarijos direktorius. 1924–1940 m. gyveno Kaune. 1924–1931 m. Lietuvos universiteto docentas. 1944–1960 m. dėstė Vilniaus universitete; 1944–1950 m. Lietuvių kalbos katedros vedėjas. Nuo 1944 m. profesorius, nuo 1946 m. Lietuvos SSR MA narys.

Mirė 1969 m., palaidotas senosiose kapinėse prie Ėriškių bažnyčios.

## Veikla
1930 m. paskirtas „Lietuvių kalbos žodyno“ redaktoriumi. Perėmęs K. Būgos žodyno kartoteką, organizavo sistemišką žodžių rinkimą iš spausdintų ir rankraštinių lietuvių kalbos paminklų, žodžių rinkimą iš gyvosios kalbos. Buvo vienas iš „Dabartinės lietuvių kalbos žodyno“ (1954 m.) redaktorių. Surinko ir išleido J. Jablonskio „Raštus“ (1932–1936 m.), Motiejaus Valančiaus raštų redaktorius (1931 m.), parašė straipsnių apie kalbininkus. Surinko daug Lietuvos vietovardžių. Išvertė į lietuvių kalbą pasakų, grožinės literatūros kūrinių.

1978–1982 m. išleisti J. Balčikonio „Rinktiniai raštai“ (sudarė Aldonas Pupkis), 1985 m. Vytauto Vitkausko knygelė „Juozas Balčikonis“ (Kaunas, 1985 m.).

## Literatūra
* Dėk žodį prie žodžio – turėsi žodyną: atsiminimai apie kalbininką Juozą Balčikonį (sud. Birutė Goberienė, Aldonas Pupkis). – Vilnius: Lietuvių kalbos institutas, 2006. – 324 p.: iliustr. – ISBN 9955-704-04-7

## Šaltiniai

## Nuorodos
* http://www.lkz.lt/zod/juba.htm
Valdomai

**Valdomai** (arba ***Valdamai, Veldamai***) – kaimas Šiaulių rajono savivaldybėje, 17 km į šiaurę nuo Šiaulių. Kaimą iš pietvakarių, vakarų ir šiaurės juosia 1971 m. šiauriau kaimo užtvenktas Vilkvedžio upelis. Seniūnaitijos centras.

## Istorija

Prie kaimo buvo žiemgalių VIII–IX a. plokštinis Valdomų kapinynas, jo vieną kapą 1955 m. tyrė archeologas Julius Naudužas. 1962 m. žinia apie naujus kapinyno radinius kasant žvyrą vėl pasiekė Šiaulių Aušros muziejų, bet tik 1963 m. vasarą kapinyną apžiūrėjo Vladas Zdzichauskas ir Adolfas Nezabitauskas. Jie rado išverstus kapo radinius – smeigtukus su grandinėlėmis, antkakles, apyrankes, peilį. Kasant pamatus karvidei rasta geležinių ietigalių bei kitų radinių, kurie į muziejų nepateko. 1963 m. spalio 7 d. Lietuvos istorijos institutas atsiuntė ekspediciją (Adolfas Tautavičius, Algimantas Merkevičius ir Vytautas Daugudis), kuri kapinyno kalnelį rado jau užstatytą fermų pastatais. tačiau vis tik archeologams šiaurinėje kalvos pusėje pavyko rasti ir ištirti 21 kapą, iš kurių tik 2 buvo sveiki. Nuosekliai kapinyno likučius tik 1989 m. ištyrė archeologė Birutė Salatkienė. Pietrytinėje kalvos pašlaitėje ji ištyrė 84 m² plotą ir aptiko 12 XVI–XVII a. kapų.

LDK laikais kaimo žemės priklausė Šiaulių ekonomijai. Nuo 1791 m. kaimas priklausė Šiaulių valsčiui, nuo 1897 m. – Gruzdžių valsčiaus Meškuičių seniūnijai, nuo 1918 m. – Šiaulių apskrities Gruzdžių valsčiaus Valdomų seniūnijos centras, nuo 1950 m. – Šiaulių rajono Gruzdžių apylinkės kaimas. 1948 m. balandžio 16 d. įsteigtas pirmasis apylinkėse kolūkis „Tarybinis karys“, turėjęs 2809,3 ha žemės, 340 karvių ir 178 avis (pirmininkas Arnoldas Stilbis). 1953 m. kovo 1 d. Gruzdžių apylinkės kolūkiai sujungti į kolūkį „Komunizmo rytas“, kuris vėliau tapo Gruzdžių tarybinio ūkio – technikumo pagrindu.

## Gyventojai
1923 m. surašymo metu kaime buvo 23, dvare – 6 ūkiai.

Pastaba: 1923 m. surašymo gyventojų skaičius – kaimo ir dvaro kartu sudėjus.

### Žymūs žmonės
* 1898 m. gimė 1934–1944 m. Gruzdžių valsčiaus viršaitis Stasys Motūzas.
* 1908 m. gimė vienas tarybinių represijų organizatorių ir vykdytojų Fridis Krastinis.
* 1921 m. gimė dailininkas Antanas Krištopaitis.

## Šaltiniai
Saturn

**Saturn** – automobilių gamintojas, kurį 1985 metų sausio 7 diena įkūrė koncernas General Motors. Saturn automobiliai skirti JAV ir Kanados rinkoms buvo pradėti gaminti 1990 metais. Markė buvo įkurta kaip atsakas mažiems japoniškiems automobiliams, kurie tuo metu buvo sėkmingai parduodami JAV rinkoje. 

2009 metų vasario 17 dieną vykusios konferencijos metu, General Motors paskelbė savo nuosprendį dėl tolimesnio koncernui priklausančių markių likimo. Pranešime buvo teigiame, kad koncernas dėmesį sutelks į savo keturias pagrindines markes - Buick, Cadillac, Chevrolet bei GMC, tuo metu buvo teigiama, kad Pontiac markė taps antrine, o Saab bei Hummer markės bus parduotos. Pagal tuomet paskelbtą pranešimą Saturn markė turėjo būti panaikinta, pasibaigus šiuo metu gaminamų Saturn automobilių gyvavimo terminui, po to nauji modeliai neturėjo pasirodyti, tačiau kiek vėliau koncernas paskelbė kad parduos markę įmonei Penske Automotive Group. Kaip ir anksčiau buvo planuota šiuo metu parduodami automobiliai bus gaminami iki jiems nustatyto gyvavimo termino pabaigos, terminui pasibaigus GM nustos tiekti automobilius naujam markės savininkui ir savininkui teks susirasti kita tiekėją. Paskutinai GM gamybos automobiliai turėtų būti pagaminti 2010-2011 metais.

## Modeliai
*Saturn S-series (1991-2002 m.)
*Saturn L-series (1999-2005 m.)
*Saturn VUE (nuo 2002 m.)
*Saturn ION (2003-2007 m.)
*Saturn Relay (2005-2007 m.)
*Saturn Aura (nuo 2007 m.)
*Saturn Outlook (nuo 2007 m.)
*Saturn Sky (2007-2009 m.)
*Saturn Astra (2008-2009 m.)
GMC

**GMC** – General Motors priklausanti automobilių kompanija, gaminanti sunkvežimius, autobusus ir visureigius, daugiausiai parduodanti Šiaurės Amerikoje ir Artimuosiuose Rytuose. Kompanija įkurta 1901 metais kaip „Rapid Motor Vehicle Company“, 1909 metais kompaniją nupirko General Motors.

## Dabartiniai modeliai
* GMC Acadia (2007 – dabar)
* GMC Canyon (2004 – dabar)
* GMC Envoy (2001 – dabar)
* GMC Savana (1996 – dabar)
* GMC Sierra (1999 – dabar)
* GMC Topkick  (1980 – 1996; 2003 – dabar)
* GMC Yukon (1992 – dabar)
* Yukon XL (2000 – dabar)
Angelina Jolie

**Angelina Jolie** (tikras vardas **Angelina Jolie Voight**; g. 1975 m. birželio 4 d. Los Andžele) – Jungtinių Valstijų aktorė, modeliuotoja, humanitarė, Geros valios ambasadorė Jungtinių Tautų Pabėgėlių agentūroje.

A. Jolie yra laimėjusi tris Auksinius gaublius bei Oskarą už antraeilį moters vaidmenį filme „Girl, Interrupted“.

## Biografija

## Asmeninis gyvenimas
Išsiskyrusi, gyvena viena su vaikais. Buvę vyrai: Jonny Lee Miller, Billy Bob Thornton ir Brad Pitt.

### Vaikai
2002 m. kovo 10 d. Jolie įsivaikino pirmą vaiką našlaitį vardu Maddox Chivan Jolie-Pitt (pradžioje Maddox Chivan Thornton Jolie), gimusį 2001 m. rugpjūčio 5 d. ir augusį Kampučijoje. Po skyrybų su Thornton ji gavo visas teises į vaiko globą.

2005 m. liepos 6 d. Jolie įsivaikino šešių mėnesių mergaitę iš Etiopijos vardu Zahara Marley Jolie-Pitt (pradžioje Zahara Marley Jolie), gimusią 2005 m. sausio 8 d. kaip Tena Adam.

2006 m. gegužės 27 d. Jolie su Brad Pitt susilaukė dukters Shiloh Nouvel Jolie-Pitt, Swakopmund miesto ligoninėje, Namibijoje. Gimdymo metu darytas Cezario pjūvis. B. Pitt dalyvavo gimdyme ir perkirpo bambagyslę.
JAV žurnalas „People“ sumokėjo $4,1 mln. už teisę skelbti naujagimio nuotraukas Šiaurės Amerikoje, britų žurnalas „Hello!“ įsigijo tarptautines teises už $3,5 mln. Tai tapo pati brangiausia įžymybės nuotrauka pasaulyje. Visas pelnas, gautas pardavus publikavimo teises, buvo atiduotas labdaringai organizacijai UNICEF.

2007 m. gegužės 15 d. Jolie įsivaikino trejų metų berniuką iš Vietnamo, vardu Pax Jolie-Pitt, gimusį 2003 m. spalio 29 d.
2008 m. liepos 12 d. Jolie su Brad Pitt Prancūzijoje, Nicoje susilaukė dvynukų – berniuko Knox Leon Jolie-Pitt ir mergaitės Vivienne Marcheline Jolie-Pitt.

## Filmografija

## Išnašos

## Nuorodos

* Angelina Jolie IMDb profilis
Chevrolet Beretta

**Chevrolet Beretta** buvo gaminama nuo 1987 iki 1996 metų. Automobilis buvo gaminamas Vilmingtone, Delavere, ir Lindene, Naujajame Džersyje.

## Modeliai
* 1987-1996 Base/CL
* 1989-1989 Z51 GT
* 1987-1993 GT
* 1988-1989 GTU
* 1990-1990 INDY
* 1990-1993 GTZ
* 1992-1992 W26
* 1994-1996 Z26
Jakštonys

**Jakštonys** – kaimas Kaišiadorių rajono savivaldybės vakaruose, Kauno marių RP. Pietiniame pakraštyje yra Kauno marios, poilsiavietė, rytuose į marias įteka Karčiupis, netoli teka ir Rudmena.

## Istorija

1956 m. Jakštonių archeologijos paminklus tyrinėjo Rimutė Rimantienė su ekspedicija. Tarp Rudmenos ir senųjų kapinaičių aptikta senovės gyvenvietė.

Apie 1960 m. kaimas buvo užsemtas pastačius Kauno HE, todėl jis buvo perkeltas truputį į šiaurę, iš senosios vietos  į dabartinę.

## Gyventojai

## Šaltiniai
Lauzdonys

**Lauzdonys** – kaimas Ukmergės rajono savivaldybėje, 1 km į vakarus nuo Liaušių, šalia kelio , prie Šešuolos upės. Išlikęs senovinis klojimas.

## Gyventojai

## Šaltiniai
Chevrolet Corsica

**Chevrolet Corsica** – Chevrolet automobilių modelis. Kaip ir Chevrolet Beretta, buvo gaminama nuo 1987 iki 1996 metų. Automobilis buvo gaminamas Vilmingtone, Delavere ir Lindene, Naujajame Džersyje.

## Varikliai
* 1987-1989 2,8&nbsp;l (173&nbsp;in³) *LB6* V6
* 1987-1989 2,0&nbsp;l (122&nbsp;in³) *OHV* I4
* 1990-1996 2,2&nbsp;l (134&nbsp;in³) *OHV* I4
* 1990-1996 3,1&nbsp;l (189&nbsp;in³) *Gen II* V6

## Šaltiniai
Janušiškė

**Janušiškė** – kaimas Ukmergės rajono savivaldybės rytuose, kelių  ir Lyduokių–Šešuolių kelių sankryžoje. Į vakarus nuo kaimo auga Mašnių miškas. Autobusų stotelė.

## Istorija

Kadaise netoli kaimo buvo nedidelis Mašnių dvaras.

## Gyventojai

## Šaltiniai
Rimeisiai

**Rimeisiai** – kaimas Ukmergės rajono savivaldybės rytuose. Prateka Degsnių upelis (kairysis Šašuolos intakas).

## Gyventojai

## Šaltiniai
Chevrolet Lumina

**Chevrolet Lumina** – Chevrolet gaminamų automobilių linija. Sedanas ir minivenas buvo pristatyti 1989 metais kaip 1990 metų modeliai. **Lumina** pakeitė Chevrolet Celebrity sedaną bei kupe ir Chevrolet Monte Carlo kupe. Visi automobiliai buvo gaminami Ontarijuje, Kanadoje. Lumina iki šiol parduodama Pietų Afrikoje.
Juknonys (Ukmergė)

**Juknonys** – kaimas Ukmergės rajono savivaldybės rytuose, 1 km į pietryčius nuo Lyduokių.

## Gyventojai

## Šaltiniai

## Literatūra
* Juknonys: apybraiža; Gyvenimas kaip ant delno: poema (sud. Albinas Šerelis). – Ukmergė: Valdo leidykla, 2006. – 36 p.: portr. – ISBN 9986-853-98-2
Juknonys

**Juknonys** – kaimas Širvintų rajono savivaldybės vakaruose. Seniūnaitijos centras.

## Gyventojai

## Šaltiniai
Griežionys

:: *Apie kaimą Anykščių rajone žr. [[Griežionys (Anykščiai)]]*.

**Griežionys** – gatvinis kaimas Ukmergės rajono savivaldybės vakaruose. Yra koplytstulpių. Aptiktas kapinynas.

## Gyventojai

## Šaltiniai
Mėgučiai

**Mėgučiai** (arba ***Miegučiai***) – kaimas Ukmergės rajono savivaldybės vakaruose, šalia kelio  ir netoli kelio . Pietuose prateka Šašuola.

## Istorija

Sovietmečiu veikė pradinė mokykla.

## Gyventojai

### Žymūs žmonės
* Pranas Markauskas (1913–1975), vargonininkas, chorvedys, gimęs Mėgučiuose.

## Šaltiniai
Chevrolet Celebrity

**Chevrolet Celebrity** – vidutinio dydžio automobilis, pristatytas 1981 metais kaip 1982 metų modelis. 1986 metais **Celebrity** – geriausiai parduodamas automobilis Amerikoje. Automobilis buvo gaminamas JAV ir Kanadoje. Gamyba sustabdyta 1989 Liepos 7 dieną.

Chevrolet Celebrity buvo gaminama ant GM A platformos kartu su Buick Century, Oldsmobile Cutlass Ciera, Oldsmobile Cutlass Cruiser ir Pontiac 6000.

## Varikliai
* 1982-1985 Tech IV 2.5&nbsp;l (151&nbsp;in³) I4
* 1982-1989 2.8&nbsp;l (173&nbsp;in³) V6
* 1990 Tech IV 2.5&nbsp;l (151&nbsp;in³) I4
* 1990 3.1&nbsp;l (191&nbsp;in³) V6
Chevrolet Cobalt

**Chevrolet Cobalt** yra kompaktinės klasės automobilis, kurį koncerno General Motors dukterinė markė Chevrolet pristatytė 2004 metais kaip 2005 metų modėlį. Cobalt pakeitė iki tol jo vietą kompaktinių automobilių klasėje užėmusį Chevrolet Cavalier. Automobilį galima įsigyti sedano ir kaip kupė kėbulu. Cobalt yra gaminamas ant GM Delta platformos, kurią dalinasi su Chevrolet HHR, Pontiac G5 ir Opel Zafira automobiliais, bei Opel, Vauxhall, Holden ir Saturn markių Astra modeliu. Cobalt yra gaminamas Ohajo valstijoje ir yra klasifikuojamas kaip subkompaktinės klasės automobilis.

2009 metais bus pradėtas gaminti globaliai rinkai skirtas Chevrolet Cruze modelis, kuris pirmaisiais gamybos metais bus parduodamas tik Europoje, tačiau 2010 metais automobilis atkeliaus į JAV ir pakeis jau senstelėjusį tos pačios klasės Cobalt medelį JAV rinkoje.

### Varikliai
* 2005–2006 – 2,2 l Ecotec L61 I4 su 145 AG (108 kW) ir 155 lb·ft (210 N·m)
* 2007–2008 – 2,2 l Ecotec L61 I4 su 148 AG (110 kW) ir 155 lb·ft (210 N·m)
* 2009 – 2,2 l Ecotec LAP I4 su 155 AG (116 kW) ir 150 lb·ft (203 N·m)
* 2006 – 2,4 l Ecotec LE5 I4 su 171 AG (128 kW) ir 163 lb·ft (221 N·m)
* 2007–2008 – 2,4 l Ecotec LE5 I4 su 173 AG (129 kW) ir 163 lb·ft (221 N·m)
* 2005–2007 – 2,0 l Ecotec LSJ S/C I4 su 205 AG (153 kW) ir 200 lb·ft (271 N·m)
* 2008-dabar – 2,0 l Ecotec LNF Turbo I4 su 260 AG (194 kW) ir 260 lb·ft (353 N·m)

### Pardavimai
* 2005 – 212 667
* 2006 – 211 450
* 2007 – 200 620
* 2008 – 188 045
Chevrolet Aveo

**Chevrolet Aveo** yra subkompaktinės klasės automobilis sukurtas GM Daewoo ir yra perdaryta Daewoo Kalos versija. Automobilis pakeitė prastai JAV ir Kanadoje parduodamą Daewoo Lanos. Jis gaminamas Pietų Korėjoje, Ukrainoje, Rusijoje ir Venesueloje.

## Varikliai
S-TEC
* 1,2&nbsp;l SOHC – Europoje

E-TEC II
* 1,4&nbsp;l SOHC – Europoje
* 1,4&nbsp;l DOHC – Europoje, Ekvadore, Kolumbijoje, Čilėje, Indijoje
* 1,5&nbsp;l SOHC – Europoje, Pietų Afrikoje, Filipinuose
* 1,6&nbsp;l DOHC (103 AG)  – Šiaurės Amerikoje, Venesueloje, Australijoje, Kinijoje ir Indijoje
Didelis automobilis

**Didelis automobilis** () – automobilių klasė, naudojama Šiaurės Amerikoje. Tokio tipo automobilis yra didesnis už vidutinės klasės automobilį (). Didelės klasės automobiliu paprastai laikomi tie automobiliai, kurių ratų bazė ilgesnė nei 2,79 m. Didelės klasės automobiliais laikomi Audi A8, Buick Lucerne, Cadillac DTS, Chrysler 300C ir pan.
Chevrolet Citation

**Chevrolet Citation** buvo kompaktinis automobilis parduodamas Chevrolet kompanijos nuo 1980 iki 1985 metų. Automobilis buvo gaminamas ant GM X-body platformos kartu su  (Buick Skylark, Oldsmobile Omega ir Pontiac Phoenix) jie buvo pirmieji priekiniu ratų varomi GM automobiliai.
Sergio Ramos García

**Serchijus Ramosas Garsija** (; g. 1986 m. kovo 30 d.) – Ispanijos profesionalus futbolininkas, rungtyniaujantis Ispanijos Sevilla komandoje ir nacionalinėje . Jis yra rinktinės kapitonas ir žaidžia gynėjo pozicijoje. Vienas geriausių savo pozicijos žaidėjų pasaulyje. Jis yra sužaidęs 180 tarptautinių rungtynių.

Su rinktine dalyvavo 2008 m. Europos futbolo čempionate, kuriame laimėjo 1 vietą, bei 2010 m. pasaulio čempionate, kur taip pat laimėjo auksą. 2012 m. dar kartą su rinktine tapo Europos čempionu.
 Jis 16 metų žaidė Madrido Real klube ir 6 metus buvo komandos kapitonas.Karjeros pradžioje žaidė kaip dešinio krašto gynėjas.
Su Ispanijos rinktine yra laimėjęs 131 rungtynes, tai rekordas.

2021 m. vasarą Serchijus prisijungė prie PSG ekipos, sudaręs 2 metų trukmės kontraktą. Jis debiutavo 2021 m. lapkričio 28 d. namų rungtynėse, prieš Saint Etienne, kurias PSG laimėjo 3-1.

Per karjerą Ramosas gavo daugiau kaip 300 geltonų kortelių.

## Rinktinė
2005 m. debiutavo Ispanijos rinktinėje.

2019 m. rugsėjo 8 d., Ramosas sužaidė 167 rungtynes už Ispaniją, 4–0 laimint prieš Farerų salas ir pakartojo Iker Casillas sužaistų rungtynių rekordą. Spalio 12 d. Ramosas tapo daugiausiai rungtynių sužaidusiu rinktinės žaidėju.

2020 m. lapkričio 11 d., rungtynėse prieš Šveicariją, kurios baigėsi 1-1, jis 177 kartą pasirodė aikštelėje su nacionalinės ekipos marškinėliais ir pralenkė Gianluigi Buffon, tapdamas daugiausiai tarptautinių mačų sužaidusiu Europos žaidėju.

2023 m. vasario 23 d. paskelbė apie karjeros pabaigą rinktinėje.

## Laimėjimai

;Real Madrid
* La Liga: 2006–07, 2007–08, 2011–12, 2016-17, 2019-20
* Ispanijos futbolo taurė: 2010–11, 2013-14
* Ispanijos futbolo supertaurė: 2008, 2012, 2017, 2019
* UEFA Čempionų lyga: 2013–14, 2015–2016, 2016–2017, 2017–2018

;
* Europos futbolo čempionatas: 2008, 2012
* Pasaulio futbolo čempionatas: 2010

## Dalyvavimas čempionatuose

|}

## Išnašos

## Nuorodos
* SOCCERWAY
* Transfermarkt
Mahė

**Mahė, Maė** () – sala Indijos vandenyne, didžiausia ir svarbiausia Seišeliuose. Išsidėsčiusi salyno šiaurės rytuose. Plotas 155 km². Saloje gyvena 72 tūkst. gyventojų. Apie 90 % jų gyvena sostinėje Viktorijoje. Mahė pavadinta Mauricijaus gubernatoriaus Bertrand-François Mahé de La Bourdonnais garbei.

Salos pamatas kristalinis. Aukštis iki 905 m (Morn Seišelua k.). Salos centrinėje dalyje išlikę tropiniai miškai. Dauguma augalijos – endeminė. Mahėje yra 4 nacionaliniai parkai. Saloje yra 1971 m. atidarytas oro uostas.

Mahę 1609 m. pasiekė britai.
Geo Prizm

**Geo Prizm** (**Chevrolet Prizm** nuo 1997) buvo mažas automobilis JAV rinkai. **Prizm** buvo gaminamas 1990 iki 2002 metų. Automobilis buvo pardavinėjamas kaip 4-durų sedanas ir 5-durų hedžbekas
Geo Storm

**Geo Storm** buvo sportinis automobilis, sukurtas Isuzu ir parduodamas kaip Geo Amerikoje. Automobilis buvo gaminamas nuo 1990 iki 1993 metų.
Vasiuliškė

:: *Apie kaimą Ignalinos rajone žr. [[Vasiuliškė (Ignalina)]]*.

**Vasiuliškė** – kaimas Švenčionių rajono savivaldybės šiaurėje, Labanoro girioje. Pro Vasiuliškę teka Kiaunos upė. Į pietvakarius nuo kaimo tyvuliuoja ežeras Mekšrinis.

## Gyventojai

Kaime gimė politikė, Kovo 11 akto signatarė Kazimira Danutė Prunskienė.

## Šaltiniai
Geras (laikraštis)

**Geras!** – buvęs nemokamas šeštadieninis Mažeikių rajono laikraštis, vėliau leistas ir Telšiuose. Savaitraščio įkūrėjai – Paulius Sprindys ir Laurynas Jonauskas. Redaktoriai: Dalia Sprindienė, Kristina Kleinauskaitė, Inga Magžauskienė.

Laikraštis platintas judriausiose rajono vietose: pramogų ir prekybos centruose, turguje, kavinėse ir kt. Pirmasis numeris pasirodė 2006 m. gruodžio 2 d. Nuo 2007 m. vasario 10 d. leistas 16 puslapių, iš kurių 8 buvo spalvoti.
Chevrolet Nova

**Chevrolet Nova** arba **Chevy II** – kompaktinės klasės automobilis, pristatytas Chevrolet kompanijos 1962 metais ir gamintas iki 1979 metų. Į prekybą grįžo 1985 metais, tačiau buvo gaminamas tik iki 1988 metų.

Chevrolet Nova buvo gaminamas penkiomis kartomis:

* Pirma Karta (1962–1965)
* Antra Karta (1966–1967)
* Trečia Karta (1968–1974)
* Ketvirta Karta (1975–1979)
* Penkta Karta (1985–1988)
Vidutinio dydžio automobilis

**Vidutinio dydžio automobilių klasė** () – automobilių klasė pagal Šiaurės Amerikoje naudojamą skirstymą. Vidutinio dydžio automobilis yra didesnis už kompaktinės klasės automobilį, bet mažesnis už didelį automobilį. Europoje tokio dydžio automobiliai yra vadinami dideliu šeimyniniu automobiliu.
Padaras

Žodis ***padaras*** reiškia:

* padaras – koks nors sukurtas, padarytas dalykas:
* padaras – gyvūnas (pagal Bibliją – gyvūnai buvo sukurti, padaryti);
* padaras – pakinktai;
* Padaras – literatūrinis personažas knygų serijoje apie Harį Poterį.
* Kino filmų pavadinimai:
** Padaras (1982 filmas)
** Padaras (2011 filmas)
Lincoln

**Lincoln** – amerikiečių prabangių automobilių gamintojas, priklausantis koncernui Ford Motor Company. Markės įkūrėjas Henry M. Leland, 1917 metais įkūręs nepriklausomą įmonę, pavadinimu **Lincoln Motor Comapny**, kurią 1922 metais nupirko dabartinis jos sąvininkas. Markė pavadinta 16-tojo JAV prezidento Abraomo Linkolno gerbei.

## Lincoln automobiliai

### Dabartiniai modeliai

* Lincoln MKT (2010-)
* Lincoln MKS (2009-)
* Lincoln MKX (2007–)
* Lincoln MKZ (2007–)
* Lincoln Navigator (1998–)
* Lincoln Town Car (1981–)

### Neseniai gaminti modeliai

* Lincoln LS (2000–2006)
* Lincoln Aviator (2003–2005)
* Lincoln Blackwood (2002)
* Lincoln Continental (1961–2002)
* Lincoln Mark Series (1956–1998)
* Lincoln Zephyr (2006)
* Lincoln Mark LT (2006–2008)

### Istoriniai modeliai
* Lincoln L-series (1920–1930)
* Lincoln K-series (1931–1939)
* Lincoln-Zephyr (1936–1942), automobilių linija, įkainota tarp Ford ir Lincoln
* Lincoln-Zephyr Continental (1940–1942, 1946–1948)
* Lincoln Custom (1941–1942)
* Lincoln (be pavadinimo) (1946–1951)
* Lincoln Sport (1949–1951)
* Lincoln Cosmopolitan (1949–1954)
* Lincoln Lido (1950–1951)
* Lincoln Custom (1955)
* Lincoln Capri (1952–1959)
* Lincoln Premiere (1956–1960)
* Lincoln Versailles (1977–1980)
Chevrolet Chevette

**Chevrolet Chevette** buvo pasaulinės GM T platformos Chevrolet versija. Tos pačios platformos pagrindu gaminti ir Vauxhall Chevette, Opel Kadett, Isuzu Gemini bei Holden Gemini. T-automobiliai pirmiausia buvo pradėti gaminti Brazilijoje 1974 metais. Tai buvo dviejų durų sedanas. Vėliau Brazilijoje gaminti ir 4 durų sedanai, 3 durų hečbekai, taip pat pikapai (pavadinti Chevy 500).

Į JAV rinką Chevette išleista 1975 metų pabaigoje kaip 1976 metų modelis. Amerikietiška versija buvo 3-durų hečbekas su 1,4 l ir 1.6 l varikliais, bei 4-pavarų mechanine transmisija. Kanados rinkai taip pat išleistas Pontiac gaminamas analogiškas modelis, pavadintas Acadian. Chevette leisti kaip pigūs ir funkcionalūs automobiliai, kurie turėjo atlaikyti užsienio gamintojų konkurenciją.
Emerson Burton

**Emerson Burton** (tikr. *Janne Johannes Puurtinen*; g. 1974 m. spalio 17 d. Helsinkyje, Suomijoje) – suomių grupės HIM klavišininkas.

Burton Emerson šeima buvo labai meniška, abu jo tėvai buvo baleto šokėjai, taip pat ir jo sesuo. Burton irgi šoko kelerius metus, bet veikiai suprato, kad tai ne jam.

Kai jis buvo dar vaikas, jo motina įrašė jį į muzikos mokyklą, groti pianinu. Burton ten mokėsi, kol metė 2001 metais. Jis pradėjo groti roko muziką kai buvo paauglys, nors jis mėgsta pasiklausyti ir klasikinės muzikos. Jo mėgstamiausi kompozitoriai yra Prokofjevas ir Šostakovičius. Pink Floyd buvo buvo Burton pati pirma mėgstamiausia grupė, o grupės kaip Deep Purple ir Led Zeppelin taip pat darė jam įtaką.

Burton daugiausia mokėsi muzikos, o po mokyklos jis perėjo į piliečių tarnybos sektorių. Čia jis turėjo darbą – tvarkyti teatro apšvietimą. Burton taip pat vienerius metus dirbo scenos asistentu operos namuose ir durininku per koncertus Sibelijaus Akademijoje, o po to dirbo virėju.

Burton turi daug hobių, įskaitant susidomėjimą valgiu ir žaidimą šachmatais. Burton perdavė savo meilę šachmatams Migei ir dabar prieš koncertus jie mėgsta žaisti šachmatais.
Burton taip pat yra griežtas vegetaras, nemėgstantis greito maisto užkandinių, ypač McDonald's.

Prieš HIM, Burton buvo įvairių grupių nariu. Grupių Cosmos Tango, Sub-Urban Tribe ir Torpedo.

Būdamas Cosmos Tango nariu, jis laimėjo Finnish Rock Champion. Repetuojant su Cosmos Tango, Burton paskambino Janne Joutsenniemi (populiarus suomis, susijęs su sunkiosios muzikos grupėmis). Janne reikėjo reikėjo klavišais grojančio muzikanto, groti grupės Sub-Urban Tribe koncertuose. Taigi Burton buvo sumedžiotas ir prisidėjo prie Sub-Urban Tribe.

Trumpam laiko tarpui Burton pabuvo ir grupės Torpedo nariu. Jie išleido vieną albumą ir jau buvo suplanavę turnė, bet Burton paliko grupę, kad prisidėtų prie HIM ir Torpedo suskilo.
Burton grupėje HIM pakeitė Juską (taip pat žinomą kaip Zoltan) ir prisidėjo prie grupės kaip laikinas muzikantas klavišais, jų Skandinavijos gastrolėms 2001 metais. Turnė susidarė iš keturių pasirodymų ir Burton turėjo progą grįžti į Sub-Urban Tribe ir Torpedo, bet nusprendė likti HIM.
Andrijava

**Andrijava** (arba ***Andriejavas***) – kaimas Šiaulių rajono savivaldybėje, Šiaulių vakarinis priemiestis, prie kelio iš Vijolių į Voveriškių kaimą. Buvęs Andrijavos dvaras.

## Etimologija

Pavadinimas atsiradęs iš buvusio dvaro savininko Andrejevo pavardės (dvarininkinis vietovardis).

## Istorija

Dvaras statytas XVIII a. pabaigoje – XIX a. pradžioje prie tuo metu greta dabartinio geležinkelio Šiauliai-Kuršėnai dar buvusio vieškelio. Andriejavo dvarą apie 1834 m. nusipirko būsimasis Šiaulių ekonomijos istorijos autorius Mauricijus Griškevičius. Nuo 1834 iki 1854 m. su nedidelėmis pertraukomis brolio dvare dirbo ir gyveno plačios erudicijos mokslininkas Aleksandras Griškevičius (1809–1863 m.), knygos „Žemaičio garlėkys“ autorius. Jis dirbo Šiaulių apskrities teisme, vėliau – miesto rotušės sekretorius.

Daug laiko A. Griškevičius skyrė aerodinamikos ir skraidymo teorijos kūrimui. Kai kuriuos skraidymo aparatus jis pats Andriejave sumeistravo ir išbandė. Vienas toks bandymas, pasak J. Talkos-Grincevičiaus 1855 m. Kaune baigėsi avarija ir A. Griškevičius susilaužė koją. Kitais duomenimis, šis bandymas buvo atliktas dar jam gyvenant Andriejave, keliuke, einančiame nuo kalno prie pat dvaro sodybos link buvusio kelio iš Kuršėnų į Šiaulius. A. Griškevičiaus darbai, kuriuose aprašomas oro baliono ir propelerinio lėktuvo, varomo garo mašina, projektas, pateikiami aerodinamikos ir skraidymo teorijos pagrindai, 1851 m. išleisti atskira knyga, kuri labai pravertė vėliau gyvenusiems aviacijos aparatų kūrėjams.

1944 m. rugpjūčio pradžioje ties Andriejavu ėjo fronto linija. 16-osios lietuviškosios divizijos vadas generolas Vladas Karvelis Andriejavo sodybos pakraštyje, tik už kelių šimtų metrų nuo pirmųjų linijų buvo įsirengęs vadovavimo punktą. Karo metu dvaras labai nukentėjo, nes keletą dienų prie jo vyko atkaklūs mūšiai. Išlikę dvaro pastatai buvo panaudoti kolūkio, vėliau dalis jų apleista. Likęs kalvės ar kepyklos pastatas baigia sugriūti. TSRS okupacijos metais kaimas priklausė Šiaulių apylinkės Pranės Jankutės kolūkiui.

## Gyventojai

## Šaltiniai
Laertas

**Laertas** ( arba *Λαέρτης*) graikų mitologijoje – kefaliečių karalius, Arkesijaus ir Chalkomedusos sūnus. Su žmona Antiklėja buvo Odisėjo ir Ktimenės tėvas. Laertas buvo vienas iš argonautų ir dalyvavo Kalidono šerno medžioklėje. Sostą paveldėjo iš tėvo Arkesijaus ir senelio Kefalo. Į jo valdomas žemes įėjo Itakė ir aplinkinės salos bei galbūt dalis ir žemyno pakrantės.

Pagal kitą versiją, Odisėjo tikrasis tėvas buvo Sizifas, kuris suviliojo Antiklėją.

## Šaltiniai
* Homeras, „Odisėja“ XXIV;
* Ovidijus, „Metamorfozės“ VIII, 315.
Idmonas

**Idmonas** graikų mitologijoje – argonautas, Apolono ir nimfos Kirenės sūnus (pagal kitą vers. Asterijos). Jis buvo aiškeriagys, todėl žinojo, kad, jei prisijungs prie argonautų, mirs. Jis prisijungė prie argonautų ir mirė įkandus gyvatei Bitinijoje.

Kai 559 m. pr. m. e. Megaros gyventojai įkūrė Heraklėjos miestą, jie pastatė šventyklą Apolonui, ten kur Idmonas buvo palaidotas.

## Išnašos
Aksijus

**Aksijus** (**Aksijas**) graikų mitologijoje – upės dievas, potamas, Tetijos ir Okeano sūnus. Jis tekėjo Makedonijoje ir Pajonijoje (šiaurinėje Graikijoje ir Makedonijoje). Su Periboja susilaukė sūnaus Pelegono bei susilaukė dukros Kleomedės (motina nežinoma).

## Išnašos
Entropija

**Entropija** – izoliuotos termodinaminės sistemos būseną nusakanti funkcija; sistemos netvarkos matas, rodantis, kaip arti pusiausvyros yra termodinaminė sistema. Termodinaminė sistema – fizinis objektas ar erdvės sritis, kurie gali būti apibūdinti termodinaminiais dydžiais: temperatūra, slėgiu, tūriu ir tankiu.

Entropijos sąvoką 1865 m. įvedė Rudolfas Klauzijus.

Entropija paprastai žymima „*S*“, o matematiškai išreiškiamas jos pokytis termodinaminėje sistemoje, vykstant grįžtamiems procesams:

: \mbox{d} S = \frac{\delta Q}{T} \!
kur
: δ*Q*&nbsp;– sistemai suteiktas šilumos kiekis,
: *T*&nbsp;– absoliutinė temperatūra.

Negrįžtamiems procesams:

: \Delta S \ge \int \frac{\delta Q}{T} \,\!

*[[Grįžtamasis procesas|Grįžtamajame procese]]* uždaros sistemos entropija yra pastovi, tačiau *[[Negrįžtamasis procesas|negrįžtamajame procese]]* sistemos entropija didėja.

## Šaltiniai
Sublimacija

**Sublimacija** – cheminio elemento arba cheminio junginio virtimas dujomis tiesiogiai iš kietosios agregatinės būsenos, praleidžiant tarpinę skysčio fazę. Sublimacija vyksta, kai temperatūra ir medžiagos garų slėgis yra žemiau trigubo taško.
Procesas yra endoterminis ir reikalauja papildomos energijos. Sublimacijai priešingas procesas vadinamas nusėdimu (depozicija), pavyzdžiui, šerkšnas.

## Sublimacijos pavyzdžiai
Anglies dioksidas (sausasis ledas), jodas sublimuoja kambario temperatūroje (1 atmosferos slėgyje), nors pastarąjį įmanoma gauti ir skysčio pavidalu, jį šildant.
Sniegas ir paprastas ledas taip pat sublimuoja, bet lėčiau, ir žemiau lydymosi temperatūros. Ši savybė panaudojama šalto džiovinimo technologijoje.
Kai kurios medžiagos (pavyzdžiui, cinkas, kadmis) sublimuoja esant žemam slėgiui, kas gali sukelti problemų vakuuminiuose prietaisuose.

## Proceso panaudojimas
* Sublimacijos principas taikomas chemijoje, junginių gryninime
* Šaldymo įrenginiuose, siekiant išvengti vidaus paviršių apledėjimo
* Dažų sublimacija naudojama spausdinimo technologijose
* Naudojama taip pat maisto bei vaistų pramonėje
Aitvaras (animė)

**Aitvaras** (, ) – 1998 m. japonų režisieriaus Jasuomi Umecu anime OVA. Originalųjį japonišką leidimą sudarė dvi serijos, JAV anime perleistas vientiso filmo formatu. Dėl atvirų sekso ir smurto scenų ši animacija vertinama kontroversiškai, o kai kuriose šalyse (Norvegijoje, Švedijoje, Kinijoje, Jungtinė Karalystėje) uždrausta rodyti visai.

## Siužetas

Pagrindinė veikėja yra Sava (*Sawa*) – našlaitė moksleivė, kurios tėvai buvo nužudyti dar vaikystėje. Šiuo metu ja rūpinasi du detektyvai, tuo metu tyrę tėvų nužudymo bylą, Akajus (*Akai*) ir Kanija (*Kanya*). Nepaisant amžiaus, Sava tampa Akajaus sekso verge, taip pat dirba jam kaip profesionali žudikė. Dažniausi jai pavedami taikiniai yra korumpuoti policininkai, darbininkus išnaudojantys korporacijų savininkai ir panašiai.

Savos gyvenimas pasikeičia, jai susitikus Oburi – tiems patiems asmenims taip pat žudiku dirbantį maždaug jos amžiaus vaikiną. Tarp jų greitai užsimezga simpatija. Oburi nori mesti šį darbą, tačiau Akajus jam liepia įvykdyti dar tris paskutines užduotis. Leidžiama suprasti, kad tokiu būdu nori juo atsikratyti, kadangi pati pirmoji auka Oburi nurodoma kaip tiesiog korporacijos bosas. Tačiau bandydamas jį nužudyti, jaunuolis susiduria su netikėtu profesionaliu pasipriešinimu ir vos nežūva pats. Vėliau paaiškėja, kad auka iš tiesų buvo profesionalus specialiosios paskirties dalinių policininkas.

Bendraudama su Oburi, Sava galutinai nusprendžia, kad jos tėvus nužudė patys detektyvai, dabar ją išnaudojantys. Apsimesdama, kad dalyvauja Akajaus parengtame plane pažeminti, įskaudinti ir nužudyti Oburi, ji galiausiai nušauna iš pradžių Kaniją, o vėliau ir Akajų.

Pabaigoje Sava kantriai laukia atvykstančio Oburi, nežinodama, kad šį pakeliui nušovė jauna mergaitė, kurios sviedinį jis anksčiau buvo susprogdinęs. Galima suprasti, kad tai – dar vienas vaikas – žudikas.

## Kontroversija

JAV OVA buvo išleista tris kartus, kiekvieną kartą su vis mažiau cenzūros, paskutiniame leidime jau visai necenzūruota. Pirmojoje versijoje buvo iškirpta apie 15 minučių turinio ir palikta tik viena nuogos Savos scena, kur ji jau suaugusi. Filmas kritikuojamas dėl beveik pornografinių sekso scenų. Kai kuriose serijose, kai rodomi Savos prisiminimai, ji yra dar ypač jauna mergaitė, todėl „Aitvaras“ kai kurių kritikų apibūdinamas, kaip vaikų pornografija.

## Išnašos

## Nuorodos
* 
* 
* Kite svetainėje AniDB
* Trijų JAV leistų versijų palyginimas
Aitvaras (reikšmės)

**Aitvaras** gali reikšti:

* Aitvaras – skraidinamas įrenginys;
* Aitvaras (mitologija) – lietuvių mitologijos personažas;
* Aitvaras (laikraštis) – projektuotas leisti pirmasis lietuviškas laikraštis;
* „Aitvaras" – 1939 m. sukurtas lietuviškas sklandytuvas;
* Aitvaras (žurnalas) – satyros žurnalas;
* Aitvaras (savaitraštis) – savaitraštis moksleiviams;
* *[[Aitvaras (anime)|Aitvaras]]* – anime filmas (*jap. kaito*);
* „Aitvaras“ – Lietuvos ginkluotųjų pajėgų Specialiųjų operacijų junginys.
* „Aitvarai“ – Simono Stanevičiaus bendrijos metraštis, leistas nuo 1990 m. iki 2001 m.
Povilas Šakinis

**Povilas Šakinis** (g. 1980 m. rugsėjo 1 d. Kretingoje) – Lietuvos krepšininkas, treneris.

2021 m. rugpjūčio pradžioje sugrįžo į Palangą ir tapo „Kuršių“ vyriausiuoju treneriu.

2023 m. pradžioje tapo LKL debiutantų „Gargždų“ klubo vyr. treneriu.

## Trenerio karjera

* 2016–2018 m.: Palangos „Palangos“ vyr. treneris
* 2018–2019 m.: Telšių „KK Telšiai“ vyr. treneris
* 2019–2021 m.: Marijampolės „Sūduvos“ vyr. treneris
* 2021–2023 m.: Palangos „Kuršių“ vyr. treneris
* 2022–2023 m.: „Gargždų“ vyr. treneris
* nuo 2023 m.: Telšių „KK Telšiai" vyr. treneris

## Pasiekimai

* 2007 m. LSKL tritaškių metimo konkurso nugalėtojas
* 2007 m. Europos studentų čempionato nugalėtojas
* 2012 m. Švedijos lygos nugalėtojas

## Šaltiniai
Ford LTD

**Ford LTD** buvo automobilis kuri gamino Ford Motor Company nuo 1965 iki 1986 metų. Automobilis buvo gaminamas JAV, Australijoje ir Brazilijoje.

## Šiaurės Amerikoje

Ford LTD buvo gaminamas penkiomis kartomis. Tarp 1983 ir 1986 metų **LTD** buvo padalintas į du skirtingų klasių automobilius. Didelės klasės automobilis buvo pervadinatas į LTD Crown Victoria, o vidutinės klasės pavadinimo liko **LTD**. 1983 metais abu modeliai nuo Panther platformos perėjo prie Fox kuria naudojo iki 1986 metų, kol automobilį pakeitė naujas Ford Taurus modelis. Dėl savo tvirto kėbulo, LTD buvo plačiai naudojamas kaip policijos automobilis Šiaurės Amerikoje. Iki šių dienų populiariausias policijos automobilis Jungtinėse Amerikos Valstijose yra Ford Crown Victoria, kuris yra gaminamas ant tos pačios platformos ant, kurios buvo gaminamas LTD Crown Victoria modelis.

## Brazilijoje
Ford LTD buvo taip pat gaminama Brazilijoje nuo 1967 iki 1983 metų. Taip pat buvo gaminami limuzinai.

## Australijoje
Australijoje Ford LTD buvo siūloma kaip prabangus sedanas ir kaip kupe su viniliniu stogu, kuri vadinosi LTD Landau.
Mauricijus Griškevičius

**Maurikis Griškevičius**, **Mauricijus Hriškevičius** (, 1801 m. birželio 8 d. , Šiauliuose – 1864 m. Liachovos dvare, Raseinių apskritis, Žemaitija) – teisininkas, istorikas, publicistas, žurnalistas, spaudos darbuotojas.

## Biografija
Kilęs iš nusigyvenusių bajorų. Aviacijos pradininko Aleksandro Griškevičiaus vyresnysis brolis. 1820–1821 m. mokėsi Vilniaus universiteto Moralinių politinių mokslų fakultete. Priklausė studentų žemaičių grupelei (Simonas Daukantas, Simonas Stanevičius, Kajetonas Nezabitauskis ir kt.), kuri domėjosi Lietuvos praeitimi, lietuvių kalba bei kultūra.

Nuo 1824 m. Šiauliuose Zubovų dvarų iždininkas, nuo 1832 m. dar ir Šiaulių apskrities teismo advokatas. Gyveno savo dvarelyje Andriejave.

Iš Šiaulių ekonomijos archyvo 1850–1859 m. surinktos medžiagos lenkų kalba parašė Šiaulių ekonomijos dvarų istoriją. Joje daug svarbios medžiagos Šiaulių miesto ir apskrities istoriniams, ekonominiams ir etnografiniams tyrimams. Rankraštį Mečislovas Davainis-Silvestraitis 1905 m. išvertė į lietuvių kalbą, tačiau originalo, buvusio Vilniaus mokslo bičiulių draugijos bibliotekoje, likimas nežinomas. Vertimą saugo Lietuvos mokslų akademijos biblioteka. Jo dalis paskelbta leidinyje „Mūsų senovė“. 1860 m. išvertė į lenkų kalbą Motiejaus Valančiaus veikalą „Žemaičių vyskupystė“ (*Biskupstwo Żmudzkie*, išsp. 1898 m. Krokuvoje).

## Šaltiniai
Nikolajus Rimskis-Korsakovas

**Nikolajus Andrejevičius Rimskis-Korsakovas** (*Николай Андреевич Римский-Корсаков*, 1844 m. kovo 18 d. – 1908 m. birželio 21 d.) – rusų kompozitorius, rusų nacionalinės kompozitorių mokyklos tradicijų kūrėjas, jūrų karininkas, vadovavo škiperiui, rašė operas ir simfoninę muziką, kolekcionavo jūrų mazgus.

## Biografija

Gimė Tichvino mieste, dvarininkų šeimoje. Dar besimokydamas namuose, gavo muzikos pagrindų žinias. Nuo 1856 m. iki 1862 m. mokėsi Sankt Peterburgo Jūros kadetų korpuse. 1859 m. pradėjo mokytis groti pianinu. 1862 m. susipažino su kompozitoriumi M. Balakirevu. Jam vadovaujant, N. Rimskis-Korsakovas parašė pirmąją simfoniją. Nuo 1862 m. iki 1865 m. dalyvavo Rusijos imperijos karo laivyno ekspedicijoje prie JAV krantų. 1869 m. parašė antrąją simfoniją. 1871 m. tapo Peterburgo konservatorijos kompozicijos klasės profesoriumi. Kūrė nacionalinę muziką, remdamasis liaudies tradicijomis. Daug dėmesio skyrė paprastų žmonių jausmams. Sukūrė 15 operų, daug simfoninių kūrinių, apie 80 romansų. Operų temos yra labai įvairios: istorinės operos, psichologinės dramos, lyrinės komedijos, operos – pasakos. Ryškiausios operos: „Caro sužadėtuvės“, „Nemirtingasis Kaščėjus“, „Auksinis gaidelis“, „Sadko“, „Snieguolė“, „Pasaka apie carą Saltaną“. Parašė daug simfoninės muzikos. Dauguma simfonijų yra programinės.

## Šaltiniai
Jeruzalės Hapoel (krepšinio klubas)

**Jeruzalės „Hapoel“** () – Izraelio krepšinio klubas iš Jeruzalės.

Komanda įkurta 1943 m. Rungtyniauja „Malcha“ sporto rūmuose. Tai vienas pajėgiausių šalies klubų, 2 kartus laimėjęs šalies čempionatą, ir 7 kartus likęs antras. 2003–2004 m. laimėjo ULEB taurę, finale nugalėję Madrido „Real“. Į titulą komandą vedė Kelis Makartis.

2000–01 m. klubas veržėsi Eurolygoje, 2009–2018 m. – Europos taurėje, 2018–2024 m. – FIBA Čempionų lygoje, 2024 m. grįžo į Europos taurę.

## Pasiekimai
* ULEB taurė: 2004 m.
* Izraelio krepšinio lyga: 2015, 2017 m.
* Izraelio krepšinio taurė: 1996, 1997, 2007, 2008, 2019, 2020, 2023, 2024, 2025 m.
* Izraelio krepšinio lygos taurė: 2008, 2009, 2014, 2016, 2019, 2023 m.

## Lietuviai
* Andrius Jurkūnas (2002–2003 m.)
* Deividas Sirvydis (2020 m.)

## Treneriai

*  Cvi Šerf (1992, 1999–2001)
*  Pini Geršon (1995–1997)
*  Effi Birnbaum (1998-99, 1999–2000)
*  Erez Edelstein (2001–2002, 2005–2006)
*  Šaron Drucker (2003–2005, 2012–2013)
*  Dan Šamir (2006–2008)
*  Guy Goodes (2008–2010)
*  Oded Kattaš (2010–2011, 2018–2021)
*  Brad Greenberg (2013–2014)
*  Danny Franco (2014–2016)
*  Simone Pianigiani (2016–2017)
*  Mody Maor (2017–2018)
*  Oren Amiel (2021)
*  Yotam Halperin (2021–2022)
*  Yonatan Alon
 

## Išnašos

## Nuorodos

* Oficialus klubo puslapis
Australijos ekonomika

**Australijos ekonomika** – vakarietiško tipo, mišraus pobūdžio, klestinti ekonomika. Australijos BVP, tenkantis vienam gyventojui, yra šiek tiek didesnis, nei Prancūzijos, Didžiosios Britanijos ar Vokietijos.

Ekonomikoje vyrauja paslaugų sektorius, kuriame sukuriama 68 proc. šalies BVP, tačiau išlieka labai svarbūs kalnakasybos ir žemės ūkio sektoriai (kartu paėmus sudaro 8 proc. BVP) ir sudaro net 68 proc. Australijos eksporto. Australija yra viena svarbiausių žemės ūkio produktų eksportuotojų pasaulyje.

Iki Antrojo pasaulinio karo pabaigos gyvulininkystė (vilnos auginimas) buvo svarbiausia ūkio šaka. Pagal vilnos produkciją Australija užėmė pirmąją vietą pasaulyje. Su žemės ūkiu buvo susijusi ir visa Australijos pramonė - konservų gamyba, malūnai, cukraus fabrikai, vilnų plovyklos, tekstilės įmonės, odų, batų, muilo ir žvakių pramonė. Nuo šaldymo įrenginių išradimo Australija eksportuoja ir mėsos produktus. Pagrindiniai prieškariniai Australijos prekybos partneriai buvo Didžioji Britanija, JAV, Prancūzija, Japonija, Vokietija. Pokaryje prekyba ėmė vis labiau orientuotis į Ramiojo vandenyno regioną, ypač JAV.

## Gamtiniai ištekliai

Iš gamtinių išteklių Australija visų pirma išgarsėjo savo auksu, kurio rasta 1814 m., tačiau jau nuo 1905 m. aukso gavyba ėmė mažėti. 1855 m. aukso išgauta už 13 mln. svarų sterlingų, 1865 m. - už 8 mln., 1875 m. - už 7 mln., 1885 m. - už 5 mln., 1895 m. - už 8 mln., 1905 m. - už 16 mln. Po to naujų aukso klodų nerasta, o senieji išsisėmė ir aukso gavyba sumažėjo: 1915 m. aukso išgauta už 12 mln. svarų sterlingų, o 1925 m. - už 3 mln. XX a. pradžioje Australijos auksas sudarė didelę pasaulinės aukso gavybos rinkos dalį - 1903 m. čia buvo išgaunama 27 procentų pasaulyje iškasamo aukso, tačiau ta dalis 1925 m. sumažėjo iki 4,5 procentų.

Šiuo metu pagrindiniai eksploatuojami gamtiniai ištekliai yra anglis, geležies rūda ir urano rūda.

## Susisiekimas
Australija turi gerai išvystytą susisiekimo infrastruktūrą.

Pirmieji keliai ir geležinkeliai pradėti tiesti XIX a. antroje pusėje. 1917 m. pabaigtas pirmasis Transaustralijos geležinkelis nuo Port Augusta iki Perto. 

2019 m. nutiestas pirmasis Sidnėjaus metro.
Lengvoji pramonė

**Lengvoji pramonė** – pramonės šaka, apimanti kailių pramonę, odos ir avalynės pramonę, siuvimo pramonę, tekstilės pramonę.

## Lietuvoje
Pradėjo kurtis XVIII–XIX amžiuose stambiųjų feodalų dvaruose. Daugiausia tai buvo drobės ir gelumbės audyklos. XIX amžiuje sparčiai plėtėsi odos pramonė, kurios daugiausia įmonių buvo Vilniuje. Tarpukario metais (1918–1940 m.) plėtėsi tekstilės ir trikotažo pramonė. Buvo įkurti tokie fabrikai kaip „Liteksas“, „Drobė“, „Kauno audiniai“, „Pluoštas“. Kai kurie sėkmingai dirba ir dabar (2015 m.). Lietuvą okupavus Sovietų Sąjungai buvo įkurti ar suburti didieji Lietuvos lengvosios pramonės fabrikai, kurie sėkmingai gyvuoja iki šiol – AB „Sparta“, AB „Utenos trikotažas“, AB „Lelija“, AB „Kauno Baltija“, AB „Audimas“, AB „Šatrija“, AB „Vilkma“. Lietuvos Respublikai atkūrus nepriklausomybę (1990 m.), šalyje pradėjo steigtis daug užsienio kapitalo įmonių – daugiausiai Danijos ir Švedijos. Lietuvos gamyklos daugiausia gamino eksportui į Europos Sąjungos šalis, JAV. 1991 m. įkurta **Lietuvos lengvosios pramonės įmonių asociacija**.

## Pagrindinės šalys gamintojos
Apie 1996–2000 m., kai Lietuvoje stiprią reklaminę kompaniją pradėjo itališką kokybę deklaruojanti Italijos kompanija „United Colors of Benetton“, dalis jos produkcijos buvo gaminama prastos reputacijos Kauno siuvykloje, kuri daug kartų, vengdama skolų gražinimo kreditoriams, persiregistruodavo bei keitė pavadinimą ir vienas iš jų buvo „Jolmertus“. Iki šiol gyva praktika, kai Lietuvoje pagaminama lengvosios pramonės produkcija išvežama į užsakovo šalį, o iš ten pateikiama atgal į prestižines aprangos ar kitas parduotuves deklaruojant, kad tai Italijos, Prancūzijos ar kitos Vakarų Europos šalies gaminys. Nors jau senai visa gamyba yra iškelta į šalis, kur darbo jėga yra pigesnė – Kiniją, Indiją, Turkiją, Braziliją, Meksiką, Maroką, Ukrainą bei kitas Azijos, Pietų ir Centrinės Amerikos, Afrikos ir Rytų Europos silpniau ekonomiškai išsivysčiusias šalis. Japonijoje, Švedijoje, Danijoje, Italijoje kuriamos gamybos, tekstilinių įrengimų, gaminio technologijos ir idėjos, čia pat jos išdirbamos ir paruošiamos pramoninei gamybai, o pati gamyba nevykdoma.

## Nuorodos
* Lietuvos lengvosios pramonės įmonių asociacija